LV Eiropas Savienības Oficiālais Vēstnesis C 311/57

Paziņojums par daļējas starpposma pārskatīšanas uzsākšanu attiecībā uz antidempinga pasākumiem, kas piemērojami Ukrainas izcelsmes amonija nitrāta ievedumiem

(2006/C 311/14)

Komisija saņēma pieprasījumu sākt daļēju starpposma pārskatīšanu atbilstoši 11. panta 3. punktam Padomes Regulā (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis (“pamatregula”) (1).

1. Pieprasījums veikt pārskatīšanu

Šo pieprasījumu iesniedza atklātā akciju sabiedrība (AAS) Azot Cherkassy (“pieprasījuma iesniedzējs”), kas ir ražotājs eksportētājs no Ukrainas.

Pieprasījums attiecas tikai uz tā dempinga pārbaudi, kas saistīts ar pieprasījuma iesniedzēju.

2. Ražojums

Ražojums, uz kuru attiecas pārskatīšana, ir cietie mēslošanas līdzekļi ar amonija nitrāta saturu augstāku par 80 % no svara, kuru izcelsme ir Ukrainā (“attiecīgais ražojums”) un ko patlaban klasificē ar KN kodiem 3102 30 90, 3102 40 90, ex 3102 29 00, ex 3102 60 00, ex 3102 90 00, ex 3105 10 00, ex 3105 20 10, ex 3105 51 00, ex 3105 59 00 un ex 3105 90 91. Šie KN kodi ir norādīti vienīgi informācijai.

3. Spēkā esošie pasākumi

Patlaban spēkā ir galīgais antidempinga maksājums, kas Ukrainas izcelsmes amonija nitrāta ievedumiem noteikts ar Padomes Regulu (EK) Nr. 132/2001 (2), kurā jaunākie grozījumi izdarīti ar Padomes Regulu (EK) Nr. 945/2005 (3).

2006. gada 25. janvārī (4) tika publicēts paziņojums par tādu antidempinga pasākumu termiņa beigu pārskatīšanu, kas piemērojama Ukrainas izcelsmes attiecīgā ražojuma ievedumiem. Tā termiņa beigu pārskatīšana vēl nav pabeigta.

4. Pārskatīšanas pamatojums

Pieprasījums atbilstoši 11. panta 3. punktam ir pamatots ar pieteikuma iesniedzēja sniegtiem sākotnējiem pierādījumiem par to, ka ir mainījušies apstākļi, pamatojoties uz kuriem tika noteikti spēkā esošie pasākumi, un ka šīs izmaiņas ir ilglaicīgas.

Pieprasījuma iesniedzējs izvirza apgalvojumu, to pamatojot ar pierādījumiem, ka salīdzinot pašu izmaksas ar eksporta cenām, tiktu konstatēts dempinga samazinājums, kas būtu ievērojami zemāks par pašreizējo pasākumu līmeni. Tāpēc, lai neitralizētu dempingu, vairs nav jāturpina to spēkā esošo pasākumu piemērošana, kas bija pamatoti ar iepriekš noteikto dempinga līmeni.

5. Procedūra dempinga noteikšanai

Komisija, apspriedusies ar padomdevēju komiteju un konstatējusi, ka pierādījumi ir pietiekami, lai pamatotu daļējas starpposma pārskatīšanas uzsākšanu, ar šo uzsāk pārskatīšanu saskaņā ar pamatregulas 11. panta 3. punktu.

Izmeklēšanā attiecībā uz vienīgo pieprasījuma iesniedzēju novērtēs nepieciešamību turpināt, atcelt vai grozīt spēkā esošos pasākumus.

Ja konstatē, ka pasākumi attiecībā uz pieprasījuma iesniedzēju jāatceļ vai jāgroza, iespējams, ka būtu jāgroza patlabanējā maksājumu likme, ko attiecina uz citu attiecīgā ražojuma ražotāju eksportētāju ievedumiem, kā noteikts Regulas (EK) Nr. 132/2001 1. pantā.

a) Anketas

Lai iegūtu informāciju, ko Komisija uzskata par vajadzīgu izmeklēšanai, tā nosūtīs anketas pieprasījuma iesniedzējam un attiecīgās eksportētājvalsts iestādēm. Šai informācijai un apstiprinošiem pierādījumiem jānonāk Komisijā 6. punkta a) apakšpunktā noteiktajā termiņā.

b) Informācijas vākšana un uzklausīšana

Ar šo visas ieinteresētās personas tiek aicinātas paziņot savu viedokli, sniegt informāciju papildus anketās prasītajai, un apstiprinošus pierādījumus. Šai informācijai un apstiprinošiem pierādījumiem, jānonāk Komisijā 6. punkta a) apakšpunktā noteiktajā termiņā.

Turklāt Komisija var uzklausīt ieinteresētās personas, ja tās ir iesniegušas pieprasījumu, kurā norādīts, ka ir īpaši iemesli, lai tās uzklausītu. Pieprasījums jāiesniedz 6. punkta b) apakšpunktā noteiktajā termiņā.

6. Termiņi

a) Termiņš, kurā ieinteresētajām personām jāpiesakās, jāiesniedz atbildes uz anketas jautājumiem un visa cita informācija

Lai izmeklēšanā ņemtu vērā sniegto informāciju, visām ieinteresētajām personām, sazinoties ar Komisiju, 40 dienu laikā pēc šā paziņojuma publicēšanas Eiropas Savienības Oficiālajā Vēstnesī, ja vien nav noteikts citādi, jāpiesakās, jāpaziņo savs viedoklis un jāiesniedz atbildes uz anketas jautājumiem vai visa cita informācija. Uzmanība tiek vērsta uz to, ka pamatregulā noteikto procesuālo tiesību lielākās daļas īstenošana ir atkarīga no tā, vai ieinteresētā persona informē par sevi iepriekš minētajā laikposmā.

b) Uzklausīšana

Visas ieinteresētās personas tajā pašā 40 dienu termiņā var arī pieprasīt, lai Komisija tās uzklausītu.

7. Rakstiski sniegta informācija, atbildes uz anketas jautājumiem un sarakste

Visa ieinteresēto personu sniegtā informācija un pieprasījumi jāiesniedz rakstveidā (nevis elektroniski, ja vien nav noteikts citādi), un tajos jānorāda ieinteresētās personas nosaukums, adrese, elektroniskā pasta adrese, tālruņa un faksa numurs. Rakstveidā sniegtai informācijai, ieskaitot šajā paziņojumā pieprasīto informāciju, atbildēm uz anketas jautājumiem un sarakstei, ko ieinteresētās personas iesniedz konfidenciāli, jābūt ar norādi “Limited” (5), un saskaņā ar pamatregulas 19. panta 2. punktu tiem jābūt pievienotai nekonfidenciālai versijai ar norādi “FOR INSPECTION BY INTERESTED PARTIES”.

Komisijas adrese sarakstei —

European Commission Directorate General for Trade Directorate B Birojs: J-79 5/16 B-1049 Brussels Fakss: (32-2) 295 65 05

8. Nesadarbošanās

Gadījumos, kad kāda no ieinteresētajām personām liedz piekļuvi vajadzīgajai informācijai vai nesniedz to termiņā, vai arī ievērojami traucē izmeklēšanai, pozitīvus vai negatīvus secinājumus var izdarīt saskaņā ar pamatregulas 18. pantu, pamatojoties uz pieejamajiem faktiem.

Ja tiek konstatēts, ka ieinteresētā persona sniegusi nepatiesas vai maldinošas ziņas, tās neņem vērā un saskaņā ar pamatregulas 18. pantu var izmantot pieejamos faktus. Ja kāda ieinteresētā persona nesadarbojas vai sadarbojas tikai daļēji un tādēļ tiek izmantoti pieejamie/zināmie fakti, rezultāts attiecībā uz minēto personu var būt mazāk labvēlīgs nekā tad, ja tā būtu sadarbojusies.

9. Izmeklēšanas grafiks

Saskaņā ar pamatregulas 11. panta 5. punktu izmeklēšanu pabeigs 15 mēnešu laikā pēc šā paziņojuma publicēšanas dienas Eiropas Savienības Oficiālajā Vēstnesī.

(1) OV L 56, 6.3.1996., 1. lpp. Regulā jaunākie grozījumi izdarīti ar Regulu (EK) Nr. 2117/2005 (OV L 340, 23.12.2005., 17. lpp.).

(2) OV L 23, 25.1.2001., 1. lpp.

(3) OV L 160, 23.6.2005., 1. lpp.

(4) OV C 18, 25.1.2006, 2. lpp.

(5) Tas nozīmē, ka dokuments domāts tikai iekšējai lietošanai. Tas ir aizsargāts atbilstīgi Eiropas Parlamenta un Padomes Regulas (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem (OV L 145, 31.5.2001., 43. lpp.) 4. pantam. Tas ir konfidenciāls dokuments atbilstīgi pamatregulas 19. pantam un PTO Nolīguma par 1994. gada VVTT VI panta īstenošanu (Antidempinga nolīguma) 6. pantam